**DONIRAJ SA LIDLOM: MALA DELA ZA VELIKU PRAZNIČNU MAGIJU**

**Lidl Srbija i ove godine sprovodi tradicionalnu akciju solidarnosti u saradnji sa Crvenim krstom Srbije –  od 12. novembra do 6. decembra pokreće ovogodišnju prazničnu kampanju Mala dela - velika magija. Tokom trajanja kampanje, potrošači imaju priliku da u svim Lidl prodavnicama kupe prehrambene artikle i proizvode za ličnu higijenu i doniraju ih iza kasa, direktno time pružajući pomoć najugroženijim sugrađanima, korisnicima usluga Crvenog krsta Srbije.**

Kampanju Mala dela - velika magija Lidl Srbija sprovodi od 2019. godine, a ovo će biti njen četvrti, godišnji ciklus. I ove godine Lidl i Crveni krst pozivaju potrošače i sugrađane širom Srbije da učine human gest i na jednostavan način, prilikom obavljanja lične nabavke, iskoriste mogućnost da još nekome ulepšaju praznike.

*„Protekle godine više od milion naših sugrađana je koristilo usluge Crvenog krsta Srbije, a mi, kao društveno odgovorna kompanija, svesni smo da nijedno društvo nije u potpunosti srećno ukoliko ne brine o svojim ugroženim grupama. Upravo zbog toga, pozivamo potrošače da podrže ovu akciju, da svi zajedno našim malim delom učinimo veliku magiju stvarnom”,* izjavila je **Aleksandra Mirić ispred CSR odeljenja kompanije Lidl Srbija.**

Preporučeno je doniranje dugotrajnih namirnica, poput ulja, brašna, pirinča, testenina, kao i sredstava za ličnu higijenu. Odlaganjem na posebno predviđena mesta iza kasa, potrošači obezbeđuju neophodne namirnice za korisnike usluga Crvenog krsta Srbije. Donirane namirnice preuzimaju volonteri Crvenog krsta Srbije, a potom se vrši distribucija korisnicima direktno, ali i kroz Program narodnih kuhinja.

**Humanim aktivnostima se priključuje Rakun Raša**

U Lidlu će od utorka, 12. novembra i ove, kao i prethodne godine, biti dostupna limitirana serija **Rakun Raša** plišanih igračaka, po ceni od 599,99 dinara, čijom kupovinom se direktno podržava kampanja darivanja *Mala dela - velika magija*. Kompanija Lidl Srbija će za svakog kupljenog rakuna donirati 100 dinara Crvenom krstu Srbije te i na ovaj način dati podršku radu i aktivnostima ove organizacije.

Od 12. novembra svaka kupovina u Lidlu može da bude deo velike magije. U vreme praznika, u vreme darivanja, posebno je važno prisetiti se, koliko solidarnost i jedinstvo mogu biti magični. Zato, kompanija Lidl Srbija i Crveni krst Srbije pozivaju građane da zajedno u vreme praznika malim darivanjima naprave veliku magiju, te da donacijom namirnica ili kupovinom Rakuna Raše učine dobro delo koje će najugroženijim sugrađanima omogućiti tople obroke i bezbrižnije praznike.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 74 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)